CM बोम्मई के नामांकन से पहले किच्चा सुदीप का रोड शो
Karnataka BJP Star Campaigners List 2023 Update;  Follow Karnataka Election 2023 Latest Reports, Updates On Dainik Bhaskar  भाजपा ने बुधवार को 40 स्टार प्रचारकों की लिस्ट जारी कर दी है। इसमें प्रधानमंत्री नरेंद्र मोदी, गृह मंत्री अमित शाह और उत्तर प्रदेश के मुख्यमंत्री योगी आदित्यनाथ समेत 40 नाम हैं
कर्नाटक विधानसभा चुनाव के लिए भाजपा ने बुधवार को 40 स्टार प्रचारकों की लिस्ट जारी कर दी है। इसमें प्रधानमंत्री नरेंद्र मोदी, गृह मंत्री अमित शाह और उत्तर प्रदेश के मुख्यमंत्री योगी आदित्यनाथ समेत 40 नाम हैं। वहीं कांग्रेस ने भी स्टार प्रचारकों की लिस्ट जारी की। इसमें पार्टी अध्यक्ष मल्लिकार्जुन खड़गे, यूपीए अध्यक्ष सोनिया गांधी, राहुल गांधी, प्रियंका गांधी, राज्य प्रमुख डीके शिवकुमार, सिद्धारमैया, जगदीश शेट्टार, शशि थरूर,अशोक गहलोत समेत 20 नाम हैं। सचिन पायलट का नाम नहीं है।
कर्नाटक में 224 सीटों के लिए 10 मई को वोट डाले जाएंगे। यहां नतीजों का ऐलान 13 मई को होगा। भाजपा ने बुधवार को कैंडिडेट्स की चौथी लिस्ट जारी की इसमें दो नाम हैं। वहीं कांग्रेस ने 5वीं लिस्ट जारी की इसमें 4 नाम हैं। 
इस बीच, शिगगांव से नामांकन दाखिल करने के पहले CM बोम्मई ने हावेरी में रोड शो किया। जिसमें उनका सपोर्ट करने BJP राष्ट्रीय अध्यक्ष जेपी नड्‌डा और कन्नड़ एक्टर किच्चा सुदीप शामिल हुए। शो के दौरान नड्‌डा ने कांग्रेस के लिए कहा कि इस पार्टी का मतलब कमीशन, करप्शन और क्रिमिनलाइजेशन है।
BJP के स्टार प्रचारकों की लिस्ट
BJP ने बुधवार को कैंडिडेट्स की चौथी लिस्ट जारी की। इसमें दो नाम हैं। 
कांग्रेस के स्टार प्रचारकों की लिस्ट
वहीं कांग्रेस ने कैंडिडेट्स की पांचवी लिस्ट जारी कर दी है। इसमें यासिर अहमद खान पठान शिगगांव विधानसभा क्षेत्र से चुनाव लड़ेंगे, जहां से भाजपा ने मुख्यमंत्री बसवराज बोम्मई को मैदान में उतारा है।
1 रुपए के 10 हजार सिक्के लेकर नॉमिनेशन करने पहुंचा कैंडिडेट
उधर, यादगीर निर्वाचन क्षेत्र से एक निर्दलीय उम्मीदवार यंकप्पा ने अपनी जमा राशि के 10 हजार रुपए एक रुपए के सिक्कों में जमा किए। जिसे उन्होंने अपने पूरे निर्वाचन क्षेत्र के मतदाताओं से एकत्र किया था। यंकप्पा ने मंगलवार को अपना नामांकन दाखिल किया। येदियुरप्पा के बेटे विजयेंद्र ने कहा है कि कर्नाटक में BJP को लिंगायत समुदाय का पूरा समर्थन है।
BS येदियुरप्पा ने शिकारीपुर में किया रोड शो
कर्नाटक के पूर्व सीएम बीएस येदियुरप्पा ने शिकारीपुर में रोड शो किया। येदि इस बार चुनाव नहीं लड़ रहे हैं, बल्कि उनके बेटे बीवाई विजयेंद्र आज शिकारीपुर विधानसभा क्षेत्र से अपना नामांकन दाखिल करने वाले हैं। येदि BJP की स्टार प्रचारक लिस्ट में शामिल हैं। वहीं बेंगलुरु के पूर्व पुलिस आयुक्त भास्कर राव ने चामराजपेट निर्वाचन क्षेत्र से भाजपा उम्मीदवार के रूप में अपना नामांकन दाखिल किया।
BJP से कांग्रेस में पहुंचे शेट्‌टार ने भरा नामांकन
टिकट नहीं मिलने पर भाजपा छोड़कर कांग्रेस का हाथ थामने वाले जगदीश शेट्‌टार ने भी हुबली-धारवाड़-मध्य विधानसभा क्षेत्र से नामांकन दाखिल किया। चुनाव में उनका मुकाबला भाजपा उम्मीदवार महेश तेंगिंकाई से होगा। शेट्टार को 2 दिन पहले कांग्रेस अध्यक्ष मल्लिकार्जुन खड़गे ने बेंगलुरु में पार्टी की सदस्यता दिलाई थी।
नामांकन से पहले मैसूर के चामुंडेश्वरी मंदिर पहुंचे सिद्धारमैया
कांग्रेस नेता और पूर्व मुख्यमंत्री सिद्धारमैया वरुणा विधानसभा क्षेत्र से चुनाव लड़ रहे हैं। नामांकन दाखिल करने से पहले सिद्धारमैया ने मैसूर के श्री चामुंडेश्वरी मंदिर में पूजा-अर्चना की। इसके बाद उन्होंने नामांकन भरा। वरुणा में चुनावी रैली के दौरान कांग्रेस नेता सिद्धारमैया ने कहा कि इस चुनाव के बाद, वे चुनावी राजनीति छोड़ देंगे।
सिद्धारमैया ने यह भी कहा- 'कांग्रेस एक धर्मनिरपेक्ष पार्टी है। हम जाति के आधार पर वोट नहीं मांग रहे हैं। हम सभी समुदायों से वोट की उम्मीद करते हैं, लिंगायत समुदाय से भी। कौन मुख्यमंत्री बनेगा ये पार्टी तय करेगी।'
AIADMK भी कर्नाटक में लड़ेगी चुनाव
AIADMK के महासचिव एडप्पादी के पलानीस्वामी ने पुलिकेशी नगर निर्वाचन क्षेत्र से डी अनबरसन को उम्मीदवार घोषित किया है।
कर्नाटक चुनाव से जुड़ी ये खबरें भी पढ़ें...
कर्नाटक में 10 मई को चुनाव, 13 को नतीजे
कर्नाटक में विधानसभा चुनाव 10 मई को होंगे। नतीजे 13 मई को आएंगे। मुख्य चुनाव आयुक्त राजीव कुमार ने बुधवार को कहा कि वोटिंग एक चरण में कराई जाएगी। कर्नाटक में 5.21 करोड़ मतदाता हैं, जो 224 विधानसभा सीटों पर मतदान करेंगे। पढ़ें पूरी खबर...
येदियुरप्पा कर्नाटक में भाजपा के पोस्टर बॉय
कर्नाटक विधानसभा चुनाव से पहले बीजेपी राज्य के पूर्व मुख्यमंत्री बीएस येदियुरप्पा पर डिपेंडेंट नजर आ रही है। 80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व सीएम मुख्य भूमिका में रहें। पढ़ें पूरी खबर...​​​​​